als_Latn dik_Latn sag_Latn
Asport – Borussia Dortmund është fituesja e Superkupës së Gjermanisë. Skuadra e Jurgen Klopp arriti të fitonte me rezultatin 2-0 përballë Bayernit të Pep Guardiolës. Golat u shënuan nga Henrikh Mkhitaryan (23’) dhe Pierre-Emerick Aubameyang (62’).
Pas fitores, vitin e kaluar, 4-2 ndaj të njëjtëve rivalë, Dortmund fiton kështu finalen e dytë radhazi. Ndërsa duhet thënë se rikthimi në Signal Iduna Park i “të larguarit” Robert Lewandowski ishte krejt tjetër gjë nga sa priste polaku, vendin e të cilit tek Borussia e ka zënë italiani Immobile, i cili gjatë kësaj finale luajti për 90 minuta.
Bayerni i Pep Guardiolës, fitues i Bundesligës dhe Kupës së Gjermanisë, u duk krejt larg formës më të mirë teksa ish-tekniku i Barcelonës hodhi në fushë një miks mes lojtarëve të rinj (Bernat, Gaudino, Rode, Hojbjerg) dhe atyre të formacionit, kjo pasi sikurse pretendoi (Pep’) para disa ditësh, shumica e lojtarëve në radhët e tij nuk janë stërvitur mjaftueshëm dhe nuk janë në formë të mirë fizike. Kjo u pa edhe nga lëndimi që pësoi Javi Martinez, i detyruar të linte fushën pas një lëndimi që pësoi në gju gjatë pjesës së parë.
Për Jurgen Klopp kjo fitore shënon hapin e parë në “hakmarrjen” e 19-pikëve diferencë që pati skuadra e tij kundrejt Bayernit sezonin e kaluar.
You must be logged in to post a comment Login
als_Latn als_Latn als_Latn als_Latn eng_Latn